22 de mumii regale din Egiptul Antic au fost mutate la un alt muzeu. Evenimentul a fost sărbătorit cu o paradă de gală.
22 de mumii din Egiptul Antic au fost mutate de la un muzeu la altul. Evenimentul a fost sărbătorit sâmbătă cu o paradă de gală. Egiptienii au început să vorbească despre "blestemul faraonilor".
Mumiile regale din Egiptul Antic au fost scoase pentru prima dată pe străzile din Cairo. Rămășițele mumificate a 18 faraoni și 4 regine au fost transportate de la Muzeul Egiptean, unde se aflau de mai mult de un secol, la Muzeul Naţional al Civilizaţiei Egiptene.Evenimentul a fost sărbătorit cu o paradă de gală care s-a întins pe 5 km. Fiecare mumie a fost transportată cu un car decorat în stil faraonic, pe care a fost inscripționat numele respectivului suveran. În plus, au fost puse în cutii speciale, umplute cu azot, pentru a fi protejate împotriva condiţiilor externe. Mii de egipteni s-au adunat la Cairo pentru a asista la acest eveniment.După paradă, mumiile vor fi expuse publicului timp de 15 zile. În ultima săptămână, în Egipt au avut loc mai multe dezastre. Oamenii le-au asociat cu un "blestem" al faraonilor care ar fi fost cauzat de mutarea mumiilor.